Item ja dien dat comen zijn voe den raide vander stad jan andries in
deen zijde ende henrick met den ghelde in dande alse van dat de selve
henrick met den ghelde met zijnre huysvrouwen den voirs janne
andries vercocht hadde een bosschelken gelijc dat gelegen es te
berthem opte copstrate dat den erfgenamen der kynden loenijs
toetebehoiren plach en dat gelooft te waranden voer leengoed
datmen houdende es vanden hee en goidshuyse van corby Welke
gelufte van warandeerscape de voirs henrick ontkynnende was
en de voirs jan andries gethoent heeft dat de voirs henr
met den ghelde ende zijn huysvrouwe inder coopmanscap ende
inder guedinghen vorwerde was dat henr met zijnder huysvrouwe
voirs hem de voirs goede voer leengoed en te leene gehouden
vanden hee en goidshuyse van corby waranden soude hoe wale
hijt hem tot noch toe geweygert heeft te doen So es op heden
getermineert dat de voirs henrick met den ghelde met zijnd huysvrouwen
den voirs janne tvoirs bosschelken waranden zullen en gelufte
van warandeerscape doen dat tvoirs bosschelken leengoed es
en vanden hee en goidshuyse voirs te leene gehouden wordt
or ouder burg et aliis de silio mtii xxii
Iem na dien dat jan vander voirt ter eenre ende katline clincke wed
jans wilen vanden wolputte ter ande zijden comen zijn voe den raide
vander stad als vand manien en vorwerden en voldoene der
selver van eenre coopmanscay die de voirs jan vander voirt
tegen der voirs katlijnen gedaen heeft van eenen huyse ende
hove met zijnen toebehoirten gelegen te wesemale onder de
hlich van rotselair aende plaetse Ende de wairheit van
dien gehoirt geclairt en gedraghen heeft dat de vors coop
manscap geschiedde dat de vors katline den vors janne vand
voirt tvoirs huys met der toebehoirten vercocht heeft op eenen
halven capuyn grontchijs dair voe uutgaende en op de vorwerde
dat tselve huys oic draghen soude den last van xii stuvs erflic
die op ande goede stonden der voirs katlinen toebehoiren en
die xii stuvs opt vors vercochte huys zetten en henre ande
goede dairaf ontlasten Ende daenboven op drie pets te
xviii stuvs tstuck erflic dairaf de twee pets stonden staen
t quitinghen elcken peningh met xvii inder weerden voirs